b'\n_START_ARTICLE_\n\xc5\xbdupnijska cerkev\n_START_PARAGRAPH_\n\xc5\xbdupnijska cerkev je cerkev, ki je sede\xc5\xbe \xc5\xbeupnije in tako velja za glavno cerkev na njenem podro\xc4\x8dju. Napram podru\xc5\xbeni\xc4\x8dnim cerkvam (vse ostale) je po navadi ve\xc4\x8dja, ima tudi ve\xc4\x8d opreme ter se vsakodnevno uporablja za bogoslu\xc5\xbeje._NEWLINE_V manj\xc5\xa1ini primerov ima \xc5\xbeupnijska cerkev \xc5\xa1e kak drug status, na primer da je hkrati bazilika ali pa stolnica. Slednje pomeni, da je neka cerkev hkrati \xc5\xbeupnijski in stolni sede\xc5\xbe._NEWLINE_Po navadi se v bli\xc5\xbeini cerkve nahaja \xc5\xbeupni\xc5\xa1\xc4\x8de, redko se objekta tudi dr\xc5\xbeita skupaj in sestavljata homogeno stavbno gmoto. V Sloveniji je tak primer \xc5\xbeupnijska Cerkev sv. Lovrenca, Lokavec v Lokavcu in cerkev svetega Mihaela v Pi\xc5\xa1ecah._NEWLINE_Zavetnik cerkve je ob enem zavetnik celotne \xc5\xbeupnije in tudi ime le-te vsebuje zavetnikovo ime, na primer \xc5\xbdupnija svetega Lovrenca Bre\xc5\xbeice. Na godovni dan zavetnika (ali na najbli\xc5\xbejo nedeljo) se obhaja glavni \xc5\xbeupnijski praznik na njegovo \xc4\x8dast, imenovan \xc5\xbeegnanjska nedelja, farno \xc5\xbeegnanje, smenj in \xc5\xa1e z drugimi izrazi. Ob posebej slovesni sveti ma\xc5\xa1i se na ta dan varuha \xc5\xbeupnije prosi pripro\xc5\xa1enj za nadaljnje varstvo ter se mu zahvali za preteklo izkazano pomo\xc4\x8d. V \xc5\xbeupnijski cerkvi se pravtako obhajajo najpomembnej\xc5\xa1i kr\xc5\xa1\xc4\x8danski prazniki, kot so velika no\xc4\x8d, veliki \xc5\xa1maren, bo\xc5\xbei\xc4\x8d (polno\xc4\x8dnica). Slu\xc5\xbei tudi podeljevanju zakramenta svete birme ter prvega svetega obhajila. Po obi\xc4\x8daju se \xc5\xbeenin in nevesta poro\xc4\x8dita v \xc5\xbeupnijski cerkvi nevestine \xc5\xbeupnije.'